**คำตอบสั้นๆ คือ Ain't แปลว่า ไม่**

**ในภาษาพูดบางคนใช้ ain't แทน am not, is not, are not, have not, has not, และอื่นๆ**

**แต่การใช้ ain't มากไปอาจจะทำให้เราฟังดูเหมือนไม่มีการศึกษาได้ แต่แล้วบางคนจะมองครับ**

**ผมจึงแนะนำให้ไม่ใช้เยอะไป แต่ก็ยังใช้เล่นๆ กับเพื่อนได้ครับ**

**บางทีจะใช้ ain't ในประโยคที่เรียกว่า a double negative ก็คือประโยคที่ใช้คำปฏิเสธซ้ำซ้อน**

**ซึ่งถือว่าผิดหลักไวยากรณ์แต่ก็ยังมีคนใช้ในภาษาพูด เช่น**

**Ain’t no sunshine. ซึ่งสื่อความหมายว่า ไม่มีแสงแดด แต่ที่ถูกต้องคือ There is no sunshine.**

**อย่างไรก็ตามทุกวันนี้มีบางประโยคที่ใช้คำว่า ain't ที่พูดกันอย่างกว้างขวางจนกลายเป็นความเคยชิน**

**และแม้กระทั่งคนที่มีการศึกษาก็ใช้กันเช่นกันครับ**

**เช่นในกรณีที่เราแสดงความสามารถของเราให้คนอื่นเห็นเล็กน้อยแต่อยากบอกเค้าว่า**

**ยังไม่หมดเพียงแค่นี้ ฉันยังมีความสามารถอื่นๆ ที่โดดเด่นกว่านี้ ก็พูดได้ว่า  
You ain’t seen nothing yet! = You haven't seen anything yet! คุณยังไม่ได้เห็นอะไรเลย (ยัง**

**หรือถ้าเราร้องเพลงให้คนอื่นฟังแล้วเราอยากบอกว่า ที่ร้องออกไปเมื่อกี๊ยังไม่ใช่ดีที่สุดของฉัน ก็พูดได้ว่า**

**You ain’t heard nothing yet! = You haven't heard anything yet! = คุณยังไม่ได้ฟังอะไรเลย (ยังมีดีกว่านี้)**

**Say it ain't so! = Say it isn't so! = พูดออกมาว่ามันไม่ได้เป็นอย่างนั้น = ไม่จริงใช่มั้ย**

**ในกรณีของสามประโยคข้างบนนี้การใช้ ain't ถือว่าเป็นประโยคเฉพาะที่ใครๆ ก็ใช้กัน**

**สามารถใช้ ain't ในกรณีอื่นๆ ได้ เพียงแต่อาจมีบางมองว่ามันเป็นภาษาที่ "แว้น" ไปหน่อย เช่น**

**They ain’t members here. = They are not members here. เขาไม่ใช่สมาชิกของที่นี่**

**He ain’t a doctor. = He ain’t no doctor. = He is not a doctor = เขาไม่ใช่หมอ**

**He ain’t been to Thailand. = He hasn't been to Thailand. เขาไม่เคยมาประเทศไทย**

**ผมเองก็ไม่ใช้ ain't ยกเว้นในกรณีที่พูดเล่นๆ กับเพื่อนครับ คุณจะใช้หรือไม่ใช้ก็แล้วแต่คุณครับ**